EkBass/fiwiki-20250220-pages-articles huggingface dataset:
Omar Craddock

Omar Craddock (s. 26. huhtikuuta 1991 Kileen, Texas) on yhdysvaltalainen kolmiloikkaaja. 180 senttimetriä pitkä ja 77 kilogrammaa painava Craddock edustaa Jump Corps -seuraa.http://www.usatf.org/Athlete-Bios/Omar- Craddock.aspx Vuoden 2010 alle 20-vuotiaiden MM-kilpailuista Craddock saavutti pronssia tuloksella 16,23. Hän oli mukana vuoden 2013 MM-kilpailuissa Moskovassa, mutta jäi siellä karsintaan. Pekingin MM-kilpailuissa 2015 hän sijoittui neljänneksi tuloksella 17,37. Portlandin MM-hallikilpailuissa 2016 hän oli viides. Hän voitti kultaa Pan-Amerikan kisoissa Limassa 2019 tuloksella 17,42. Saman vuoden Dohan MM-kilpailuissa hän karsiutui loppukilpailusta. Hän on voittanut Yhdysvaltain mestaruuden ulkoradoilla 2013 ja 2015 ennätystuloksellaan 17,53 sekä sisäradoilla 2015. Craddock sai toukokuussa 2021 dopingrikkomuksesta 20 kuukauden kilpailukiellon. Häntä ei ollut kahdesti tavoitettu dopingtestiin ja kertaalleen hän oli laiminlyönyt olinpaikkatietojensa ilmoittamisen. Craddock harrasti nuorempana myös amerikkalaista jalkapalloa, mutta lopetti sen keskityttyään täysillä kolmiloikkaan. == Henkilökohtaiset ennätykset == Ulkoradoilla * kolmiloikka: 17,68 (Long Beach 2019) Sisäradoilla * kolmiloikka: 17,18 (Fayetteville 2018) == Lähteet == Luokka:Yhdysvaltalaiset kolmiloikkaajat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1991 syntyneet Luokka:Elävät henkilöt
Abdalelah Haroun

Abdalelah Haroun Hassan (; 1. tammikuuta 1997 – 26. kesäkuuta 2021) oli sudanilaissyntyinen qatarilainen pikajuoksija. Haroun kilpaili 400 metrillä, jossa hänen ennätyksensä oli Lontoossa heinäkuussa 2018 juostu 44,07. == Ura == Helmikuussa 2015 Qatarin edustusoikeuden saanut Haroun voitti kesäkuussa 2015 kultaa Aasian-mestaruuskilpailuista Wuhanista ajalla 44,68. Samoista kisoista hän saavutti kultaa myös pitkästä viestistä. Saatuaan Qatarin edustusoikeuden hän juoksi vielä samassa kuussa Tukholmassa Aasian sisäratojen uudeksi ennätykseksi 45,39. Toukokuussa 2015 Haroun voitti Timanttiliigan osakilpailun yhteydessä käydyn kilpailun Dohassa. Haroun juoksi helmikuussa 2016 Tukholmassa 500 metrin juoksun sisäratojen maailmanennätyksen 59,83. Muutamaa päivää myöhemmin hän voitti Dohassa sisäratojen Aasian-mestaruuden 400 metrillä ja 4 × 400 metrin viestissä. Vuoden 2016 sisäratojen MM- kilpailuista Portlandissa Haroun saavutti hopeaa 400 metriltä ajalla 45,59. Hän voitti samana vuonna alle 20-vuotiaiden maailmanmestaruuden Bydgoszczissa ajalla 44,81. Rio de Janeiron olympialaisissa hän karsiutui 400 metrin välierissä. Haroun saavutti Lontoon MM-kilpailuissa 2017 pronssia 400 metrillä ajalla 44,48. Saman vuoden sisäratojen Aasian kisoissa hän voitti kultaa 400 metrillä ajalla 45,68. Hän voitti sisäratojen Aasian-mestaruuden 400 metrillä ja 4 × 400 metrin viestissä Teheranissa 2018. Birminghamin MM- hallikilpailuissa hänet hylättiin 400 metrin alkueräjuoksussa. Hän juoksi Qatarin 400 metrin ennätyksen 44,07 Lontoossa 21. heinäkuuta 2018. Jakartan Aasian kisoissa hän voitti kultaa 400 metrillä ajalla 44,89 ja 4 × 400 metrin viestissä. Hän voitti 400 metriä Ostravan maanosien cupissa 2018. Dohan MM- kilpailuissa 2019 hän karsiutui 400 metrin alkuerissä. Haroun kuoli auto- onnettomuudessa Dohassa kesäkuussa 2021. == Henkilökohtaiset ennätykset == Ulkoradoilla * 400 metriä: 44,07 (Lontoo 2018, NR) Sisäradoilla * 400 metriä: 45,39 (Tukholma 2015, AR) == Lähteet == Luokka:Qatarilaiset pikajuoksijat Luokka:Liikenneonnettomuudessa kuolleet Luokka:Vuonna 1997 syntyneet Luokka:Vuonna 2021 kuolleet
Bonairen jalkapallomaajoukkue

Bonairen jalkapallomaajoukkue edustaa Bonairea kansainvälisessä jalkapallossa. Se kuuluu CONCACAFiin ja CFUhun, mutta se ei kuulu FIFAan, joten se ei voi osallistua jalkapallon MM-kisoihin eikä muihin FIFAn turnauksiin, mutta se voi osallistua esimerkiksi CONCACAF Gold Cupiin ja Karibian Cupiin. Se osallistuu myös vuosittain järjestettävään ABCS-turnaukseen, johon osallistuvat sen lisäksi Aruba, Curacao sekä Suriname. ==Pelaajat== Päivitetty 7.9.2014 ==Sijoitukset arvokilpailuissa== CONCACAF Gold Cup CONCACAF Gold Cup CONCACAF Gold Cup CONCACAF Gold Cup CONCACAF Gold Cup CONCACAF Gold Cup CONCACAF Gold Cup CONCACAF Gold Cup CONCACAF Gold Cup Vuosi Kierros Sija O V T H TM PM 2015 Karsiutui Karsiutui Karsiutui Karsiutui Karsiutui Karsiutui Karsiutui Karsiutui Karibian Cup Karibian Cup Karibian Cup Karibian Cup Karibian Cup Karibian Cup Karibian Cup Karibian Cup Karibian Cup Vuosi Kierros Sija O V T H TM PM 2014 Ensimmäinen karsintakierros Ensimmäinen karsintakierros 5 2 1 2 6 13 ABCS-turnaus ABCS-turnaus ABCS-turnaus Vuosi Isäntämaa Sija 2010 4. 2011 1. 2012 4. 2013 3. 2014 Ei osallistunut 2015 4. ==Lue myös== * Curaçaon jalkapallomaajoukkue * Aruban jalkapallomaajoukkue * ABCS-turnaus Luokka:Jalkapallomaajoukkueet Luokka:Alankomaiden Antillien urheilu Luokka:Bonaire
Viimeiset siemenperunat

Viimeiset siemenperunat on Tapio Piiraisen Yleisradiolle ohjaama televisiosarja vuodelta 1993. ==Juoni== Huuskosen tontille suunnitellaan ostoskeskusta. Pankki aikoo irtisanoa Huuskosen Romun lainan, jolloin Huuskosen tilaa uhkaa pakkohuutokauppa. ==Näyttelijät== Pääosissa näyttelevät Kai Lehtinen, Olavi Ahonen, Aarno Sulkanen, Kari Sorvali, Susanna Haavisto ja Pirkko Hämäläinen. Sivurooleissa näyttelevät muun muassa Jukka Sipilä, Jyrki Kovaleff, Kaija Kärkinen, Markku Maalismaa, Petteri Kaukoranta, Kari Stenberg, Jussi Lampi, Aino Lehtimäki, Eeva Litmanen, Tuula Nyman, Jari Pehkonen, Tapio Liinoja, Eira Soriola, Jari Heikkilä, Sampsa Henni, Erja Manto, Päivi Nikula, Ari Peltola, Asa Savolainen, Ilkka Toiviainen, Jarmo Mäkinen, Hannu Aaltonen, Ilmari Hytönen, Olli Ikonen, Kirsi Kannas, Risto Kaskilahti, Jukka Kärkkäinen, Risto Lamberg, Teijo Lepola, Raul Mannola, Juan Antonio Muro, Esa Saario, Eero Walden, Risto Aaltonen, Pekka Huotari, Maria Kuusiluoma, Marko Salminen ja Terttu Korhonen. == Aiheesta muualla == * * Luokka:1990-luvun suomalaiset komediasarjat Luokka:Yle TV1:n televisio-ohjelmat
Raimela

Raimela on kylä ja taajama Mynämäellä, Varsinais-Suomessa. Raimela sijaitsee Valtatie 8:n itäisellä puolella ja jakaantuu Yläneentien molemmille puolille. == Historia == Ensimmäinen maininta Raimelasta asiakirjoissa on jo 1300-luvulta. Vuonna 1540 Raimelassa oli yhdeksän taloa. == Palvelut == Raimelassa oli Raimelan kyläkauppa. == Lähteet == Luokka:Mynämäen kylät
Dango

pienoiskuva|Yaki dangot paistumassa grillissä on japanilainen myky ja mochiinsukuinen mochikosta (riisijauho) valmistettu makeinen. Sitä tarjoillaan usein vihreän teen kanssa. Dangoa syödään vuoden ympäri, mutta tiettyjä laatuja syödään perinteisesti tiettyinä ajankohtina. Kolmesta neljään dangoa tarjoillaan usein vartaassa. == Lajit == Dangoja on useita eri laatuja, jotka on usein nimetty niiden päällä tai kanssa tarjoiltavien erilaisten höysteiden kanssa. * Anko: Yleisesti tunnettu (makeana) punapaputahnana, vaikka harvoin käytetäänkin myös muita raaka-aineita kuin adsukipapuja. * Chadango: Vihreällä teellä maustettu dango. * Bocchandango: Kolmivärinen dango, joista yksi on värjätty adsukipavuilla, toinen kananmunilla ja kolmas vihreällä teellä. * Denpundango: Hokkaidōltakotoisin oleva dango-laatu, joka on valmistettu perunajauhosta ja makeutetuista keitetyistä pavuista (tai amanattōsta) ja paistettu grillissä. * Kuridango: kastanjatahnalla päällystetty dango. * Chichidango: Makeahko kevyt herkku, jota syödään usein jälkiruokana. * Hanamidango: Myös kolmivärinen hanamidango, jota valmistetaan perinteisesti kirsikankukkien katselusesonkina. Tästä juontuu nimi Hanami (Hanami tarkoittaa ”kukkien katselu”; hana tarkoittaa ”kukka” ja mi tarkoittaa ”katsoa”). * Gomadango: sesaminsiemenillä päällystetty dango, joka on sekä makea että suolainen. * Kibidango: Hirssijauhoista valmistettu dango. Tämä lajike on kuuluisa esiintymisestään Momotarōn tarinassa, jossa mainittu Momotarō tarjoaa kibidangoa kolmelle puhuvalle eläimelle vaihtokauppana heidän avustaan demoneita vastaan taistelussa. Who offers the rounded ball (not skewered) to three talking animals in exchange for their aid in fighting demons. * Kinako: Paahdetulla soijajauholla kuorrutettu dango. * Kushidango: Vartaaseen lävistetty dango. * Mitarashi: Soijakastikkeesta, sokerista ja tärkkelyksestä valmistetulla liemellä valeltu dango. * Nikudango: Eräänlainen lihapulla. * Teppanyaki: Vartaaseen lävistetty teppanyakin makuinen dango. * Sasadango: Pääasiassa Niigatan prefektuurissa valmistettava ja syötävä dango. Sasadangoa on kahta eri lajiketta: ”Onnadango” ja ”Otokodango”. Onnadango (kirjaimellisesti ”naisdango”) on täytetty ankolla, kun taas otokodango (kirjaimellisesti ”miesdango”) on täytetty kinpiralla. Danko kääritään sasan lehtiin säilyvyyden takia. == Johdetut termit == Yleinen japanilainen sananlasku viittaa käytännön asioiden suosimiseen ennen estetiikkaa. Dangon kaltaisista nutturoista toisella puolella päätä koostuvaa kampausta kutsutaan joskus nimellä odango. Dorodango on japanilainen taidemuoto, jossa maasta ja vedestä muovaillaan kiiltävä, biljardipalloa muistuttava pallo. == Katso myös == * Wagashi, perinteiset japanilaiset makeiset == Lähteet == == Aiheesta muualla == Luokka:Japanilainen keittiö Luokka:Riisiruoat Luokka:Makeiset
RN Benedetto Brin

RN Benedetto Brin () oli Italian kuninkaallisen laivaston vuonna 1905 palvelukseen otettu Regina Margherita -luokan predreadnought-taistelulaiva. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 30. tammikuuta 1899. Alus laskettiin vesille 7. marraskuuta 1901 ja liitettiin laivastoon 1. syyskuuta 1905.Gardiner, Robert s. 343Fraccaroli 1970 s. 13 == Palvelus == Alus tuhoutui räjähdyksessä Brindisin satamassa 27. syyskuuta 1915. == Lähteet == * * === Viitteet === Luokka:Regina Margherita -luokan taistelulaivat Luokka:Italialaiset ensimmäisen maailmansodan taistelulaivat Luokka:Regio Cantiere di Castellammare di Stabia
Anko

Anko saattaa tarkoittaa tai viitata seuraaviin: * anko, Krottikalojen japaninkielinen nimi. * anko, Punapaputahnan japaninkielinen nimi. * Keisari Ankō, Japanin entinen keisari. * Anko Mitarashi, henkilöhahmo Naruto-sarjassa. * Anko Itosu, modernin karaten isä.
RN Regina Margherita

RN Regina Margherita () oli Italian kuninkaallisen laivaston vuonna 1905 palvelukseen otettu Regina Margherita -luokan predreadnought-taistelulaiva. == Valmistus == Alus tilattiin La Spezian laivastontelakalta, missä köli laskettiin 20. marraskuuta 1898. Alus laskettiin vesille 30. toukokuuta 1901 ja liitettiin laivastoon 14. huhtikuuta 1904.Gardiner, Robert s. 343 == Palvelus == Alus tuhoutui osuttuaan miinaan Valonan edustalla 11. joulukuuta 1916. ==Lähteet== * * === Viitteet === Luokka:Regina Margherita -luokan taistelulaivat Luokka:Italialaiset ensimmäisen maailmansodan taistelulaivat
Synsiänlahti

Synsiänlahti on Päijänteen lahti Korpilahdella. Se haarautuu etelän Mustanselästä ja levenee kohden etelää. Lahden suualuetta sanotaan Lusikkavedeksi. Lahdessa on useita saaria, joista suurin on Haapasaari. Lahden länsirannalla on Oittilan kylä.Jyväskylän karttapalvelu == Lähteet == Luokka:Päijänteen lahdet Luokka:Jyväskylän lahdet Luokka:Korpilahti
RN Emanuele Filiberto (1897)

RN Emanuele Filiberto () oli Italian kuninkaallisen laivaston vuonna 1897 vesillelaskettu Ammiraglio di Saint Bon -luokan predreadnought-taistelulaiva. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 5. lokakuuta 1893. Alus laskettiin vesille 29. syyskuuta 1897 ja otettiin palvelukseen 16. huhtikuuta 1902.Gardiner, Robert s. 343Fraccaroli 1970 s. 11 == Palvelus == Alus poistettiin alusluettelosta 29. maaliskuuta 1920. == Lähteet == * * === Viitteet === Luokka:Ammiraglio di Saint Bon -luokan taistelulaivat Luokka:Italialaiset ensimmäisen maailmansodan taistelulaivat Luokka:Regio Cantiere di Castellammare di Stabia
Tampereen Tenniskeskus

Tampereen Tenniskeskus on Tampereen Niihamassa sijaitseva monipuolinen tennis- ja sisäliikuntakeskus. Tenniskeskus valmistui vuonna 1979. Sitä on laajennettu vuosina 1985, 2006, 2014, 2018 sekä 2023. Keskuksessa on yhteensä 16 sisätenniskenttää. Tenniksen ulkokenttiä keskuksessa on 12. Lisäksi siellä on 14 sulkapallokenttää, kuusi padelkenttää ja kolme squashkenttää. Sieltä löytyy myös monitoimikenttä, kuntosali, studio sekä kaksi pingispöytää, ja siellä voi pelata myös salibandya. Tenniskeskus on Tampereen Tennisseuran päätoimipaikka. Siellä on järjestetty vuodesta 2007 lähtien vuosittain pelattava miesten ATP Challenger -turnaus Tampere Open sekä naisten ITF-turnaus. == Lähteet == == Aiheesta muualla == *Tampereen Tenniskeskuksen kotisivut Tenniskeskus Luokka:Suomen tennis Luokka:Niihama
Hammassilta

Hammassilta eli silta on yhden tai useamman puuttuvan hampaan korvike. Omat hampaat hiotaan puudutuksessa kartiomaisiksi pilareiksi ja hammassilta kiinnitetään niiden päälle erityisellä kiinnityssementillä. Silta voi olla ainakin posliininen silta, perinteinen metallokeraaminen silta tai kuitusilta. Silta voi kestää koko elämän, mutta se voi myös löystyä tai irrota, mitä voi välttää hyvällä suuhygienialla ja välttämällä syömästä ruokaa, jonka syöminen edellyttää vahvaa purentaa. == Lähteet == == Aiheesta muualla == Luokka:Hammaslääketiede
RN Caracciolo (1869)

RN Caracciolo () oli Italian kuninkaallisen laivaston vuonna 1869 vesillelaskettu puurunkoinen täystakiloitu korvetti. == Valmistus == Giuseppe Michelin suunnittelema alus tilattiin Castellammare di Stabiasta Regio Cantiere di Castellammare di Stabialta. Aluksen köli laskettiin lokakuussa 1865 nimellä Brilliante ja se nimettiin tammikuussa 1869 uudelleen Caraccioloksi. Alus laskettiin vesille 18. tammikuuta 1869 ja se liitettiin laivastoon 20. heinäkuuta 1870.Gardiner, s. 344 == Palvelus == Vuosina 1875-1880 alus oli torpedoerikoismiesten koululaivana, jolloin sille oli asennettu yksi 15 tuuman torpedoputki. Torpedoputki poistettiin vuonna 1880. Aluksen höyrykone poistettiin 1893-1894, minkä jälkeen se jatkoi palvelustaan purjealuksena. Sen takilointi ja aseistus oli kuitenkin muutettu kahdeksi 75 millimetrin ja neljäksi 57 millimetrin tykiksi. Alus romutettiin 10. maaliskuuta 1907. ==Lähteet== * === Viitteet === == Aiheesta muualla == Luokka:Regia Marinan risteilijät Luokka:Regio Cantiere di Castellammare di Stabia
Viisarimäki

Viisarimäki (myös Viisarinmäki) on kylä Toivakan eteläosassa Joutsan (vuoteen 2008 asti Leivonmäen) rajalla.http://www.viisarimaki.fi/default.asp?id=08CE6109-CC1942E092EC-099AD4CDD87A Nelostie kulkee kylän läpi. Kylässä toimii kylätoimikunta.http://www.viisarimaki.fi/default.asp?id=B8134461-67724FA7B9C4-8BDA89DDB38A Kylässä on toiminut koulu, mutta se on lakkautettu. Viisarimäen nimi viittaa kylän lähellä sijaitsevaan mäkeen, jolla on ollut neljän tien välinen viisari eli tienviitta. == Lähteet == Luokka:Toivakan kylät
Tonatiuh

Tonatiuh oli asteekkien auringonjumala ja soturien jumala. Ne jotka kuolivat häntä palvellessaan saivat ikuisen elämän. Tonatiuh hallitsi Tolan-nimistä paratiisia, jonne pääsivät kaatuneiden soturien ja synnytyksessä kuolleiden naisten sielutCotterell 1996, s. 243. Tonatiuh oli uskomusten mukaan viidennen ja viimeisen ajan eli viidennen auringon jumala. Keski-Amerikan nahua-kansojen myyteissä Tonatiuhin aikaa edeltää neljä aikaa, joista jokainen päättyy tuhoon.Tonatiuh yhdistettiin kotkaan, ja asteekit liittivät hänet myös Huitzilopochtliin. Asteekit uskoivat, että Tonatiuh syntyi joka päivä aamunsarastuksessa ja kuoli auringon laskiessa. Hänen jokapäiväinen matkansa taivaan halki vaati suunnattomia ponnistuksia. Asteekkien uskonnon mukaan jumalat tekivät uhrauksia voidakseen luoda Tonatiuhin aina uudelleen ja ravitakseen häntä raskaalla matkallaan. Tonatiuhin julmat palvontamenot edellyttivät ihmisverta ja sydämiä. Säännöllisillä ihmisuhreilla uskottiin voivan taata maailman jatkuminen. Tonatiuh esitetään yleensä värikkäänä kiekkona. Jumala on myös kuvattu asteekkien kalenterin keskellä, pitämässä ihmisten sydämiä kotkankynsissään. == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Auringon jumalat Luokka:Asteekkien jumalat
Kaarlo Varmavuori

Kaarlo Erkki Aleksanteri Varmavuori (16. marraskuuta 1890 Sakkola – 24. joulukuuta 1939 Suomussalmi) oli Suomen sisällissodan Pohjois-Hämeen rykmentin 1. pataljoonan ratsuosaston komentaja, joka menehtyi talvisodassa Suomussalmen taistelussa. Varmavuoren vanhemmat olivat rovasti Kaarlo Varmavuori ja Alma von Pfaler. Hän tuli ylioppilaaksi Hämeenlinnan klassisesta lyseosta ja opiskeli Teknillisessä korkeakoulussa pari vuotta, kunnes antautui sotilasuralle. Hän kävi Jelisevatgradin ratsuväen-junkkarikoulun Venäjällä ja palveli sitten eri joukko-osastoissa, viimeksi eskadroonanpäällikkönä II balttilaisessa rykmentissä. Venäjän armeijasta Varmavuori erosi luutnanttina 1917. Hän perusti ja koulutti ratsuosaston, joka liitettiin Suomen sisällissodan Pohjois-Hämeen rykmentin 1. pataljoonaan ja osallistui sen käymiin taisteluihin. Viron vapaussodassa Varmavuori ylennettiin ratsumestariksi ja hän toimi muun muassa pataljoonan komentajana. Siirryttyään takaisin siviilielämään 1920 Varmavuori työskenteli Yhdysvalloissa, Kanadassa, Kuubassa, Panamassa ja Meksikossa vuoteen 1931 asti, jolloin hän palasi Suomeen. Talvisodassa luutnantti Varmavuori palveli JR 64:ssä ja kaatui vastahyökkäyksessä jouluaattona 1939, oltuaan vasta muutaman päivän rintamalla. == Lähteet == Luokka: Suomen sisällissodan valkoiset Luokka: Viron vapaussota Luokka:Suomalaiset upseerit Luokka:Suomalaiset toisessa maailmansodassa kaatuneet Luokka:Vuonna 1890 syntyneet Luokka:Vuonna 1939 kuolleet
Kärsäkoiso

Kärsäkoiso (Solanum rostratum, aik. S. cornutum) on yksivuotinen, keltakukkainen ja piikikäs koisokasvi. Kasvi on myrkyllinen.Retkeilykasvio 1998, s. 374. == Ulkonäkö ja koko == thumb|200px|vasen|Kärsäkoison herbaarionäyte. Kuva: Forest Starr & Kim Starr. Kärsäkoiso kasvaa 20–50 senttimetriä korkeaksi. Varsi on tyvestä puutunut, tanakka ja haarova. Varressa, lehdissä ja verhiössä on vankkoja, jopa 1 cm:n pituisia keltaisia piikkejä. Koko kasvissa on vanukemaista hapsi- ja tähtikarvapeitettä. Lehdet ovat pariosaisia. Lehtien liuskat vaihtelevat muodoltaan puikeista soikeisiin ja ovat pariliuskaisia. Pikkuliuskat ovat pyöreäkärkisiä. Kukinto on viuhko. Kukintoperä on yhdiskasvuinen varren kanssa. 3–8-kukkaiset viuhkot sijaitsevat yksittäin paljon lehtihankojen yläpuolella. Verhiö ja teriö ovat hieman vastakohtaisia. Verhiö on kellomainen. Ratasmainen teriö on 2–4 cm leveä ja keltainen. Heteitä on viisi kappaletta ja ne ovat toisiaan vasten kartiomaisena ryhmänä. Niistä neljä ylintä ovat lyhyitä ja keltaisia, alin on pitkä ja punakärkinen. Ponnet ovat kärkirei'illä avautuvia. Suomessa kärsäkoiso kukkii elo-lokakuussa. Pallomainen, keltainen marja on halkaisijaltaan noin senttimetrin.Retkeilykasvio 1998, s. 372, 374.Suuri Pohjolan kasvio 2005, s. 526. == Levinneisyys == Kärsäkoiso on alkujaan kotoisin Pohjois- ja Keski-Amerikasta. Se on levinnyt tulokaslajina muun muassa Eurooppaan. Pohjoismaissa sitä tavataan Tanskassa, Etelä-Ruotsissa ja -Suomessa sekä Norjassa lähes koko rannikkoalueella aivan pohjoisimpia osia lukuun ottamatta. Suomessa kärsäkoiso on satunnainen uustulokas, jota on tavattu lähinnä Lounais-Suomessa. Uusia yksittäisiä havaintoja lajista on tehty Etelä-Savosta ja Raahen tienoilta.Lampinen, R., Lahti, T. & Heikkinen, M. 2015: Kasviatlas 2014. Kärsäkoison levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 9.7.2015. == Elinympäristö == Pohjoismaissa kärsäkoison kasvupaikkoja ovat ratapihat, satamat, joutomaat ja pellot. == Lähteet == * Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg Bo & Stenberg Lennart. Suom. Seppo Vuokko & Henry Väre. Kustannusosakeyhtiö Tammi, Helsinki 2005 (2003). ISBN 951-31-2924-1 === Viitteet === == Aiheesta muualla == * Kasviatlas 2020: Kärsäkoison levinneisyys Suomessa. Luokka:Koisot
Atykifobia

Atykifobia on pelko epäonnistua. Tyypillisesti atykifobiasta kärsivällä on epätodelliset tai liialliset odotukset toiminnalleen. Atykifobia johtuu tyypillisesti traumaattisesta tai nolosta tilanteesta menneisyydessä. Tavallinen oire on välttää tilanteita, joissa on epäonnistumisen mahdollisuus. Fyysisiä oireita ovat hengitysvaikeudet, epätavallinen sydämen rytmi, hikoilu ja pahoinvointi. Atykifobiaa hoidetaan usein terapialla. Atykifobiasta voidaan käyttää myös termiä kakorrafiofobia, mutta se sisältää myös hylkäämisen pelon. ==Lähteet== Luokka:Fobiat
Aikmofobia

Aikmofobia on terävien esineiden sairaalloinen pelko. Terävä esine voi olla esimerkiksi puukko, kynä tai neula. Pelkkää neulakammoa kutsutaan belonefobiaksi. ==Lähteet== Luokka:Fobiat
Abbeville

Abbeville on kunta Pohjois-Ranskassa Sommen departementissa Picardien alueella. Kunta sijaitsee Sommejoen rannalla. Vuonna 2019 Abbevillen väkiluku oli 22 980, ja sen pinta-ala on 26,4 neliökilometriä. Toisessa maailmansodassa kaupungin lähettyvillä käytiin Abbevillen taistelu. Abbeville on jalkapalloseura SC Abbevillen kotipaikka. == Nähtävyyksiä == Kaupungissa oleva Beffroi d'Abbeville -kellotorni kuuluu osana alueen kellotorneja Unescon maailmanperintöluetteloon. Kaupungissa sijaitsee goottilainen Saint-Vulfranin kirkko (Église Saint-Vulfran d'Abbeville), jossa on kaksi 55-metristä tornia. == Lähteet == ==Aiheesta muualla== *Kunnan verkkosivut Luokka:Sommen kunnat
Jehu-luokan maihinnousuvene

Jehu-luokka (tunnetaan myös U-700 -luokkana) on Suomen merivoimien 12 Marine Alutechin valmistaman Watercat M18 AMC -tyyppisen maihinnousuveneen muodostama alusluokka. Veneet ovat monitoimialuksia, joiden mahdolliset tehtävät vaihtelevat taistelusta, partiointi- ja saattotehtäviin sekä johto-, tuki- ja logistiikkatehtäviin. Luokan veneet ovat huomattavasti isompia ja paremmin aseistettuja kuin niitä edeltäneet Jurmo-luokan joukkojenkuljetusveneet. == Historia == Uusi maihinnousualusluokka tilattiin lokakuussa 2012 täydentämään Jurmo- ja Uisko-luokkien veneitä. Tilauksen hinta on noin 34 miljoonaa euroa. == Ominaisuudet == Luokan veneet ovat 19,9 metriä pitkiä ja 4,3 metriä leveitä, syväyksen ollessa 1,1 metriä. Täydessä lastissa uppouma on 32 tonnia. Veneiden voimanlähteenä toimivat kaksi 900 hevosvoiman (662 kW) Scania DI16 007 dieselmoottoria, jotka käyttävät kahta Rolls-Royce 40A3 vesisuihkupropulsioyksikköä. Veneiden maksiminopeus on yli 40 solmua (74 km/h) ja normaali matkanopeus 35 solmua (65 km/h) täydessä lastissa. Veneet ovat alumiinirunkoisia ja niiden kansirakenteet on valmistettu komposiittimateriaaleista, jotka antavat veneelle ballistisen suojaustason, joka vastaa tai ylittää Patria Pasi miehistönkuljetusajoneuvon suojaustason.Merivoimat esitteli uudet taisteluveneensä – tällaisia alukset ovatWatercat M18 AMC Aluksen kuuden hengen miehistöön kuuluu kaksi vakinaista upseeria ja neljä varusmiestä tai reserviläistä. Vene pystyy kuljettamaan 25 täysin varustettua taistelijaa katetussa ja suojatussa matkustamossa. Maihinnousu- ja taisteluoperaatioiden lisäksi alus on helposti muunnettavissa esimerkiksi esikunnan komentopaikaksi tai sairaankuljetusalukseksi. Matkustamo on varustettu mikroaaltouunilla, vedenkeittimellä ja vesivessalla. Aluksessa on lämmitys- ja ilmanvaihtojärjestelmät sekä CBRN-suojausjärjestelmä (kemiallisilta, biologisilta ja säteilyuhkilta suojaava järjestelmä).Watercat M18 AMC Veneiden aseistus sisältää kauko-ohjattavan Saab Trackfire aseyksikön (RWS), johon voidaan asentaa joko 12,7 mm NSV ilmatorjuntakonekivääri tai 40 mm Heckler & Koch GMG kranaattikonekivääri sekä lisäksi koaksiaalinen 7.62mm PKM konekivääriTrackfire RWS Hits the Mark for the Finnish Amphibious Market. Modulaariseksi rakennetussa veneessä on lisäksi jalustat kahdelle NSV- konekiväärille miehistön käyttöön sekä valmius merimiinakiskojen ja meritorjuntaohjusjärjestelmän asentamiseen. == Lähteet == Luokka:Suomen merivoimien alukset Luokka:Maihinnousualukset
Oittila

Oittila on kylä Korpilahdella Jyväskylässä. Se sijaitsee Korpilahden Vespuolella eli Päijänteen itäpuolisella alueella, Synsiänlahden länsirannalla. Oittila oli yksi Korpilahden rekisterikylistä, johon kuului myös osa Synsiästä. Jyväskylän kaupungin aluejaossa Oittila kuuluu Vespuolen kaupunginosaan, joka kattaa koko Vespuolen alueen. Vespuolen tilastoalue vastaa kaupunginosaa ja jakautuu kahteen pienalueeseen: pohjoisosan kattaa Oittilan pienalue ja eteläosan Putkilahden pienalue. Oittilassa toimii Oittilan maamiesseura.http://villacawen.suntuubi.com/ Kylässä toimi aikaisemmin myös Vespuolen koulu, joka lakkautettiin vuonna 2013. == Historiaa == Ennen nykyisen asutuksen syntymistä Oittilan seutu oli Sääksmäen erämaata. Vuonna 1561 erämaalle tuli uudisasukkaaksi savolainen Erkki Oittinen, joka perusti Oittilan talon. Oittila oli yksinäistalo vuoteen 1603 asti, jolloin se jakautui Oittisen poikien kesken Tihtariksi ja toiseksi taloksi, jonka nimeksi tuli vuosisadan loppupuolella Vilppula.Suur-Jämsän historia, s. 190. Kylä pysyi kaksitaloisena vuoteen 1708 asti, jolloin Tihtarista erotettiin isännän veljenpojalle Mäkelän talo.Suur-Jämsän historia, s. 203. Talojen määrä alkoi kasvaa 1700- ja 1800-lukujen vaihteessa, kun kolmesta vanhimmasta talosta erotettiin uusia taloja. Myös ensimmäiset torpat perustettiin tuohon aikaan. Vuonna 1860 Oittilassa oli yhdeksän taloa sekä viisitoista torppaa.Suur-Jämsän historia, s. 255-256. Korpilahden kappeliseurakunta erotettiin Jämsästä erilliseksi seurakunnaksi vuonna 1861. Oittilasta tuli osa Jyväskylää vuoden 2009 alussa, kun Korpilahden kunta liitettiin kaupunkiin. == Lähteet == * ===Viitteet=== Luokka:Korpilahden kylät
Vol. 1 (Ilpo Kaikkosen albumi)

Vol. 1 on Ilpo Kaikkosen esikoisalbumi, joka julkaistiin 9. marraskuuta 2012. Idolsin viidennellä kaudella neljänneksi sijoittumisen jälkeen Kaikkonen kiinnitettiin Sony Music -levy-yhtiölle, jonka kautta hän julkaisi kuitenkin vain yhden singlen. Hänen esikoisalbuminsa julkaisi AXR Music -yhtiö. Albumilta julkaistiin yhteensä kolme singleä, joista parhaiten menestyi ensimmäisenä julkaistu ”Kleinbus”, joka nousi parhaimmillaan kahdeksanneksi soitetuimmaksi radiokappaleeksi. Kaksi muuta singleä ”Terveiset sinne taivaaseen” sekä ”Mannerheimintiellä” eivät sijoittuneet lainkaan. Albumi ei sijoittunut Suomen viralliselle albumilistalle. == Kappaleet == == Arvostelut == * V2.fi: == Lähteet == Luokka:Vuoden 2012 esikoisalbumit Luokka:Suomalaiset pop rock -albumit
Pertti Hilkamo

Pertti ”Pepe” Viljo Olavi Hilkamo (23. elokuuta 1949 Hämeenlinna – 8. kesäkuuta 2004 Nilsiä) oli suomalainen lavastaja, joka teki uransa aikana yli 20 elokuvalavastusta sekä teatterilavastuksia muun muassa Tampereen Teatteriin, Suomen Kansallisteatteriin ja Kajaanin kaupunginteatteriin. Hilkamo palkittiin parhaan lavastuksen Jussi-palkinnolla elokuvista Hamlet liikemaailmassa (1988), Rölli – hirmuisia kertomuksia (1991), Rukajärven tie (2000) sekä Rölli ja metsänhenki (yhdessä Ulla-Maija Väisäsen kanssa, 2002). Muita hänen lavastamiaan elokuvia ovat Pekka Parikan Pohjanmaa ja Talvisota sekä Matti Ijäksen Sokkotanssi ja Haaveiden kehä.Ijäs, Matti: Pertti Hilkamon muistokirjoitus Helsingin Sanomissa. Viitattu 10.7.2015. Lavastustyön lisäksi Hilkamo toimi muutamassa elokuvassa myös näyttelijänä. Hän teki nimiroolin vuoden 1976 elokuvassa Antti Puuhaara. Hilkamo kuoli 54-vuotiaana ollessaan elokuvausmatkalla Nilsiässä kesäkuussa 2004. Hänet on haudattu Vuorentaan hautausmaalle. ==Lähteet== Luokka:Suomalaiset lavastajat Luokka:Jussi- palkinnon saajat Luokka:Vuonna 1949 syntyneet Luokka:Vuonna 2004 kuolleet
Sabrina Filzmoser

Sabrina Filzmoser (s. 12. kesäkuuta 1980 Wels, Ylä-Itävalta) on itävaltalainen judon MM-mitalisti ja Euroopan-mestari. Filzmoser saavutti MM-kilpailuissa pronssia 57 kg:n sarjassa Kairossa 2005 ja Tokiossa 2010 sekä sijoittui seitsemänneksi Tšeljabinskissa 2014. Olympialaisissa hän oli seitsemäs Lontoossa 2012. Filzmoser voitti 57 kg:n Euroopan-mestaruuden Lissabonissa 2008 kukistettuaan loppuottelussa espanjalaisen Isabel Fernándezin, ja Istanbulissa 2011, jolloin finaalissa kaatui portugalilainen Telma Monteiro. Hän saavutti samassa sarjassa EM-hopeaa Wienissä 2010 hävittyään finaalissa romanialaiselle Corina Căprioriulle, ja Budapestissa 2013, jolloin hävisi loppuottelussa ranskalaiselle Automne Pavialle. Hän on saavuttanut 57-kiloisissa EM-pronssia Düsseldorfissa 2003, Rotterdamissa 2005, Tampereella 2006, Belgradissa 2007 ja Montpellier’ssa 2014. Lisäksi hän oli viides Bukarestissa 2004 ja Tel Avivissa 2018 sekä seitsemäs Tbilisin EM-kilpailuissa 2009 ja Bakun Euroopan kisoissa 2015. Hän saavutti sekajoukkuekilpailussa pronssia Minskin Euroopan kisoissa 2019. Filzmoser saavutti alle 20-vuotiaiden EM-kilpailuissa 52 kg:n sarjassa kultaa 1998, hopeaa 1999 ja pronssia 1997. Sotilaiden maailmankisoissa hän on saanut kultaa 57-kiloisissa 2007 ja hopeaa 52-kiloisissa 1999. Sotilaiden maailmanmestaruuden hän on voittanut 57 kg:n painoluokassa 2001, 2002, 2004, 2005 ja 2006 sekä saanut pronssia 2000. Filzmoser on saavuttanut Masters-, Grand Slam- ja Grand Prix -kilpailuissa neljä turnausvoittoa, neljä kakkossijaa ja kolmetoista kolmossijaa. Maailmancupeissa ja Continental Open -kilpailuissa hänellä on kuusi turnausvoittoa, kahdeksan kakkossijaa ja neljä kolmossijaa. Hän on voittanut aikuisten sarjassa neljätoista Itävallan-mestaruutta. == Lähteet == Luokka:Itävaltalaiset judokat Luokka:Vuonna 1980 syntyneet Luokka:Elävät henkilöt
Tapio Wartiovaara

Tapio Wartiovaara (18. toukokuuta 1909 Helsinki – 20. helmikuuta 1940 Joutseno) oli suomalainen ampuja, joka menehtyi talvisodassa Taipaleenjoen Terenttilässä saamiinsa vammoihin. Wartiovaaran vanhemmat olivat lääketieteen ja kirurgian tohtori Arvi Wartiovaara ja Tyra Charlotta Herlin. Hän tuli ylioppilaaksi 1928, aikoi diplomaatiksi ja opiskeli Helsingin yliopistossa valtiotieteitä 1929–1934, mutta siirtyi sitten Teknilliseen korkeakouluun opiskelemaan arkkitehdiksi. Lääkintöhallituksen rakennustoimistossa Wartiovaara työskenteli elo- ja syyskuun 1939, mutta ei ehtinyt valmistua ennen talvisodan syttymistä. Wartiovaara oli menestynyt pistooliampuja, Suomen mestari 50 m vapaapistoolissa 1933–1935 ja sotilaspistoolin Suomen mestari kahtena vuotena. Berliinin olympialaisissa 1936 hän sijoittui 50 m vapaapistoolissa viidenneksi tuloksella 537. Ammunnan maailmanmestaruuskilpailuissa 1937 hän voitti Suomen joukkueessa samassa lajissa hopeaa. Wartiovaara suoritti asevelvollisuutensa 1928–1929, talvisodassa reservin vänrikki Wartiovaara palveli JR 28:ssa, joka muuttui JR 19:ksi tammikuussa 1940. Hän osallistui rykmentin 1. konekiväärikomppaniassa Taipaleenjoen Terenttilän kylän Mustaojan taisteluihin. Ampumahautaa vihollisista puhdistanut Wartiovaara haavoittui 19. helmikuuta 1940 ja kuoli seuraavana päivänä Rauhan sotasairaalassa Joutsenossa. == Lähteet == Luokka:Suomalaiset ampujat Luokka:Suomalaiset upseerit Luokka:Suomalaiset toisessa maailmansodassa kaatuneet Luokka:Vuonna 1909 syntyneet Luokka:Vuonna 1940 kuolleet
Inkeri Luoma-aho

Inkeri Kyllikki Luoma-aho (24. syyskuuta 1936 Alajärvi – 3. kesäkuuta 2015 Lahti) oli suomalainen näyttelijä, jonka erikoisalaa oli operetti. Pitkäaikaisimman uran hän teki Lahdessa, jossa hän työskenteli Lahden kaupunginteatterissa 1963–2000. Teatterin lisäksi hän teki elokuvaroolin ja näytteli televisionäytelmissä. Luoma-aho valittiin vuoden 1998 lahtelaiseksi. ==Filmografia== *Oi kallis kaupunki 1975 (televisiosarja) Eerolan sisäkkö *Kaksi ruplan rahaa 1976 (televisioelokuva) Ruusa *Uskottu mies, 1985 (minisarja) – Martta Peura *Jäätävä polte, 1986 – naisvartija *Joka muistojen taakkaa kanta, 1990 (lyhyt fiktio, opinnäyte) – äiti *Eloa kuin paratiisissa 1988 (televisiosarja) – Esteri Suojoki *Elias 2002 (lyhyt) – mummo == Lähteet == ==Aiheesta muualla== * * Luokka:Suomalaiset näyttelijät Luokka:Vuonna 1936 syntyneet Luokka:Vuonna 2015 kuolleet
Jaakko Vuorela

Jaakko Jalmari Vuorela (2. tammikuuta 1910 Kälviä – 30. tammikuuta 1940 Ruokolahti) oli suomalainen taistelulentäjä, joka menehtyi talvisodassa. Vuorelan vanhemmat olivat kirkkoherra Jalmari Vuorela ja Edla Jussila. Hän tuli ylioppilaaksi Tampereen lyseosta 1930 ja ryhtyi sotilasuralle. Asevelvollisuutensa Vuorela suoritti 1930-1931, kävi kadettikoulun 1930-1931 ja ylennettiin luutnantiksi 1935. Ohjaaja-tähtääjäkurssin hän suoritti 1932-1933, luutnanttikurssin 1937 ja kapteenikurssin 1939. MeLE:ssä Vuorela palveli vuodesta 1933. Talvisodassa Vuorela toimi hävittäjälentäjänä Lentolaivue 24:ssa, osallistuen ilmataisteluihin Viipurin läheisyydessä ja Kannaksella. Hänen nimissään olivat laivueen kaksi ensimmäistä voittoa sodassa, 1. joulukuuta 1939 kello 12.05 (Perojoki) ja kello 12.20 (Vammeljärvi), molemmat Fokker D.XXI-koneella alas ammuttuja venäläisiä Tupolev SB-2-pommikoneita. Tammikuun 30. päivänä 1940 Vuorela törmäsi Ruokolahden Kietävän kylässä kovassa sumussa laskeutuessaan puiden latvoihin, kone tuhoutui ja Vuorela sai surmansa. == Lähteet == Luokka:Suomalaiset upseerit Luokka:Suomalaiset toisessa maailmansodassa kaatuneet Luokka: Suomalaiset hävittäjälentäjät Luokka:Vuonna 1910 syntyneet Luokka:Vuonna 1940 kuolleet
Edenred

Edenred Finland Oy on työsuhde-etujen, kuten lounasedun, liikunta- ja kulttuuriedun sekä työmatkaedun, maksuratkaisuja tarjoava yritys.https://edenred.fi/fi/yritys/ Edut toimivat Edenredin Mastercard- pohjaisella maksukortilla (aiemmin Ticket-kortti). Muita yrityksen tarjoamia ratkaisuja ovat perinteiset etusetelit sekä mobiilimaksuvälineet Apple Pay, Google Pay ja yrityksen oma Edenred Pay. Suomessa Edenredin maksuvälineiden piiriin kuuluu noin 15 000 lounasedun ja 9 000 liikunta- ja kulttuuriedun käyttöpaikkaa. Edenred Finland tarjoaa myös Delicard-lahjakortteja. Lahjakortin vastaanottaja valitsee haluamansa lahjan etukäteen määritellystä valikoimasta itse.http://www.delicard.fi == Yritys == Edenred Finland Oy (ent. Delicard Oy) on toiminut Suomessa vuodesta 2005, jolloin sen päätuote oli yrityslahjana toimiva Delicard. Nykyään Edenred tunnetaan työsuhde- eturatkaisuistaan, joiden parissa yritys on toiminut vuodesta 2011. Edenred Finland nousi Suomen suurimmaksi työsuhde-etuihin keskittyvien maksuvälineiden tarjoajaksi vuonna 2014, kun Edenred osti lounas- sekä liikunta- ja kulttuurietujen maksuvälineet Lounassetelin ja Virikesetelin sekä näiden korttivastineet Nets Oy:ltä.Edenred ostaa Nets Oy:n prepaid-liiketoiminnan Suomessa – Edenredistä henkilöstöetujen Suomen markkinajohtaja. Epressi 9.12.2013. Suomen Edenred toimii Helsingin Vallilassa. Se on osa Pariisin Euronext-pörssiin listattua Edenred-konsernia, jolla on noin 10 000 työntekijää 46:ssa maassa. Konsernin toimialaan kuuluvat työsuhde-etuihin, kulujen hallinnointiin sekä motivointi- ja palkitsemisohjelmiin tarkoitetut ratkaisut. Sillä on maailmanlaajuisesti lähes 850 000 asiakasta yksityiseltä ja julkiselta sektorilta, 2 miljoonaa palveluntarjoajaa ja 50 miljoonaa edunsaajaa.http://www.edenred.fi/fi/meista Edenred Finlandin liikevaihto vuonna 2020 oli noin 21 miljoonaa euroa ja tilikauden tulos 3,9 miljoonaa euroa. Yrityksellä oli 55 työntekijää. == Lähteet == == Aiheesta muualla == * Edenred Finland Oy Luokka:Ranskalaiset pörssiyhtiöt Luokka: Maksukortit Luokka:CAC 40 -indeksi Luokka:Euronext 100 -indeksi
Flavodoksiini

Flavodoksiini on syanobakteereissa, eräissä heterotrofisissa bakteereissa ja eräissä levissä esiintyvä proteiini. Se kuuluu flavoproteiineihin, eli siihen on liittynyt prosteettiseksi ryhmäksi flaviinimononukleotidi. Flavodoksiini kykenee osallistumaan bakteerien ja levien aineenvaihdunnassa hapetus- pelkistysreaktioihin ja se korvaa ferredoksiinin toiminnan erityisesti ympäristöissä, joissa rautaionipitoisuus on matala.William E. Newton: Nitrogen Fixation, Kirk-Othmer Encyclopedia of Chemical Technology, John Wiley & Sons, New York, 2005. Viitattu 10.7.2015 Flavodoksiini on molekyylimassaltaan noin 20 kDa oleva proteiini ja se on rakenteeltaan yksi yksinkertaisimmista flavoproteiineista. Flavodoksiini kuuluu happamiin proteiineihin ja se kykenee luovuttamaan ja vastaanottamaan sekä elektroneja että protoneja. Proteiini korvaa ferredoksiinin eräissä levissä ja syanobakteereissa toimien nitrogenaasin pelkistäjänä typensidonnassa ja fotosynteesissä. Flavodoksiinilla on muitakin biologisesti merkittäviä rooleja esimerkiksi Escherichia coli -bakteerissa se kykenee korvaamaan ferredoksiinin fosforoklastisissa reaktioissa, joissa palorypälehaposta muodostuu asetyylifosfaattia ja pelkistää hapettuneen metioniinisyntaasin uudelleenaktivoiden sen. Flavodoksiini toimii myös pelkistimenä eräiden bakteerien ribonukleotidireduktaasien toiminnassa. Hapettunut flavodoksiini on väriltään sinistä ja pelkistynyt väritöntä. Flavodoksiinia esiintyy solujen sytoplasmassa. ==Lähteet== Luokka:Proteiinit
Luettelo Tasmanian paikallishallintoalueista

Luettelo Tasmanian paikallishallintoalueista käsittää Australian saariosavaltion Tasmanian paikallishallintoalueet (), joita on yhteensä 29. Nimi Keskusta Pinta-ala (km²) Asukasluku (2011) Break O'Day St Helens Brighton Brighton Burnie Burnie Central Coast Ulverstone Central Highlands Hamilton Circular Head Smithton Clarence Clarence Derwent Valley New Norfolk Devonport Devonport Dorset Scottsdale Flinders Whitemark George Town George Town Glamorgan Spring Bay Triabunna Glenorchy Glenorchy Hobart Hobart Huon Valley Huonville Kentish Sheffield Kingborough Kingston King Island Currie Latrobe Latrobe Launceston Launceston Meander Valley Westbury Northern Midlands Longford Sorell Sorell Southern Midlands Oatlands Tasman Nubeena Waratah-Wynyard Wynyard West Coast Zeehan West Tamar Beaconsfield ==Lähteet== Tasmania Luokka:Tasmania Tasmanian paikallishallintoalueet
Emiliano Velázquez

Emiliano Daniel Velázquez Maldonado (s. 30. huhtikuuta 1994 Montevideo) on uruguaylainen jalkapalloilija. Hän edustaa espanjalaista Rayo Vallecanoa. Velázquez on pelipaikaltaan keskuspuolustaja. Velázquez aloitti ammattilaisuransa kaudella 2011–2012 kotimaansa pääsarjassa pelaavassa Danubiossa.Emiliano Velázquez: "Me ficha el Atlético e iré cedido al Getafe" As.com (Luettu 10. heinäkuuta 2015). Elokuussa 2014 hän solmi viisivuotisen sopimuksen Atlético Madridin kanssa.Agreement with Danubio for the transfer of Emiliano Velázquez clubatleticodemadrid.com (Luettu 10. heinäkuuta 2015). Kauden 2014–2015 Velázquez pelasi lainasopimuksella Atléticon naapuriseurassa Getafessa."Al lado de Godín y Giménez seguramente vas a crecer" Marca (Luettu 10. heinäkuuta 2015). Elokuussa 2015 lainaa jatkettiin yhdellä kaudella.Velázquez cedido al Getafe Getafe CF (Luettu 5. elokuuta 2015). Kesän 2016 päätteeksi hän siirtyi lainalle portugalilaisseura Bragaan.Acuerdo con el Sporting de Braga para la cesión de Velázquez clubatleticodemadrid.com (Luettu 5. tammikuuta 2017). Elokuusta 2017 alkaen hän on edustanut Rayo Vallecanoa, ensimmäisen kauden lainasopimuksella. Velázquez on edustanut Uruguayn A-maajoukkuetta yhden kerran, lokakuussa 2014 Saudi-Arabiaa vastaan pelatussa ystävyysottelussa.Saudi Arabia - Uruguay, Oct 10, 2014 - International Friendlies - Match report Transfermarkt (Luettu 10. heinäkuuta 2015) == Lähteet == Luokka:Uruguaylaiset jalkapalloilijat Luokka:Vuonna 1994 syntyneet Luokka:Elävät henkilöt
RN Ammiraglio di Saint Bon

RN Ammiraglio di Saint Bon () oli Italian kuninkaallisen laivaston vuonna 1897 vesillelaskettu Ammiraglio di Saint Bon -luokan predreadnought-taistelulaiva. == Valmistus == Alus tilattiin Venetsian laivastontelakalta, missä köli laskettiin 18. heinäkuuta 1893. Alus laskettiin vesille 29. huhtikuuta 1897 ja otettiin palvelukseen 24. toukokuuta 1901.Gardiner, Robert s. 343 == Palvelus == Alus poistettiin alusluettelosta 18. kesäkuuta 1920. == Lähteet == * * === Viitteet === Luokka:Ammiraglio di Saint Bon -luokan taistelulaivat Luokka:Italialaiset ensimmäisen maailmansodan taistelulaivat
Logan

Logan voi tarkoittaa: == Paikkoja == *Logan, kaupunki Australian Queenslandissa *Logan, kaupunki Yhdysvaltojen Iowassa *Logan, kaupunki Yhdysvaltojen Kansasissa *Logan, kaupunki Yhdysvaltojen Länsi-Virginiassa *Logan, kylä Yhdysvaltojen New Mexicossa *Logan, kaupunki Yhdysvaltojen Ohiossa *Logan, kaupunki Yhdysvaltojen Utahissa *Loganjoki, Australiassa *Mount Logan, Kanadassa *Logan Peak, Yhdysvalloissa == Henkilöitä == * Devin Logan (s. 1993), yhdysvaltalainen freestylehiihtäjä * Elle Logan (s. 1987), yhdysvaltalainen soutaja * Gerald Logan (1879–1951), brittiläinen maahockeypelaaja ja olympiavoittaja * Johnny Logan (s. 1954), irlantilainen laulaja ja säveltäjä * Joshua Logan (1908–1988), yhdysvaltalainen näyttelijä * Karl Logan (s. 1965), yhdysvaltalainen kitaristi * Phyllis Logan (s 1956), skotlantilainen näyttelijä * Shaleum Logan (s. 1988), englantilainen jalkapalloilija * William Logan (1907–1957), kanadalainen pikaluistelija === Kuvitteellisia henkilöitä === * Brooke Logan, tv-sarjassa Kauniit ja rohkeat * Dog Logan, Marvel Comicsin sarjakuvassa Origin * Thomas Logan, Marvel Comicsin sarjakuvissa, Dog Loganin isä == Muita merkityksiä == * Logan, Marcel Comicsin supersankari Wolverineen perustuva elokuva * Dacia Logan, myös Renault Logan, automerkki ==Katso myös== *Loganin piirikunta
Loganin piirikunta

Loganin piirikunta on yhdeksän Yhdysvaltojen piirikunnan nimi. *Loganin piirikunta, Arkansas *Loganin piirikunta, Colorado *Loganin piirikunta, Illinois *Loganin piirikunta, Kansas *Loganin piirikunta, Kentucky *Loganin piirikunta, Länsi-Virginia *Loganin piirikunta, Nebraska *Loganin piirikunta, Ohio *Loganin piirikunta, Oklahoma *Loganin piirikunta, Pohjois-Dakota
RN Affondatore

RN Affondatore () oli Regia Marinan eli Italian kuningaskunnan laivaston vuonna 1865 vesillelaskettu törmäyskeulalla varustettu taistelulaiva. == Valmistus == Alus tilattiin 11. lokakuuta 1862 Britteinsaarilta Millwallista Mare of Millwallilta, mutta telakan taloudellisten vaikeuksien vuoksi tilaus siirrettiin Harrisonille. Talousvaikeudet kuitenkin viivästyttivät myös Harrisonin telakan toimintaa. Köli laskettiin 11. huhtikuuta 1863, ja alus laskettiin vesille 3. marraskuuta 1865. Alus lähti Lontoosta 20. kesäkuuta 1866 eli samana päivänä kuin Italian ja Itävallan väliset sotatoimet alkoivat.Gardiner, Robert s. 339 == Palvelus == Alus liittyi Regia Marinaan Lissan edustalla vain muutamaa tuntia ennen taistelun alkamista. Se poistettiin alusluettelosta vuonna 1907. ==Lähteet== * === Viitteet === Luokka:Regia Marinan ironclad-sotalaivat
Sotkamo-lehti

Sotkamo-Lehti on Sotkamon alueella tiistaisin ja perjantaisin ilmestyvä sanomalehti. Lehti on perustettu vuonna 1962. Sotkamo-lehti julkaisee painetun lehden lisäksi verkkolehteä. Lisäksi Sotkamo-lehti julkaisee matkailulehti Vuokatti Newsin viisi kertaa vuodessa. Sotkamo-lehden kustantaja on Hilla Group Oyj. Sotkamo-lehden päätoimittajana toimii Hanna Turunen. Sotkamo- lehdellä on yli 15 000 lukijaa. == Lähteet == == Aiheesta muualla == * Sotkamo-lehden kotisivut Luokka:Suomalaiset paikallislehdet Luokka:Sotkamo
Deokgyen asema

Deokgyen asema (, hanja 德溪驛, ) on metroasema Yangjussa, Etelä-Koreassa. Asema avattiin 28. joulukuuta 2007 ja sen kautta kulkee Soulin metron linja 1. ==Laiturit== * Laiturilta 1: Ganeung / Soulin asema / Incheon * Laiturilta 2: Soyosan / Dongducheon ==Uloskäynnit== * Uloskäynti 1: Deokgyen yläaste, Toksan-ala-aste, Tokkye-ala-aste, Deokgyen lukio, Deokgyen suojelukeskus * Uloskäynti 2: Dodoon-ala-aste ==Valokuvia== Deokgye Stn. Platform.jpg|Asemalaituri Deokgye Stn. Nameplate.jpg|Aseman kyltti ==Aiheesta muualla== Edeltävä asema: Deokjeong Soyosaniin päin Linja 1 Seuraava asema: Yangju Incheoniin päin Luokka:Soulin metroasemat
Jandomjärvi

Jandomjärvi () on kylä Karjalan tasavallan Karhumäen piirin Suurlahden kunnassa Venäjällä. Se sijaitsee samannimisen järven keskelle työntyvässä niemessä 17 kilometriä Suurlahdesta itään.Generalnyi plan, s. 15. Kylässä ei ole vakituisia asukkaita (vuonna 2012)Generalnyi plan, s. 41.. Jandomjärven pogosta lähikylineen muodosti 1900-luvun alussa Suurlahden volostiin kuuluneen kyläkunnan. Vuonna 1905 siihen kuului kahdeksan kylää, joissa oli yli tuhat asukasta. Neuvostoaikana perustettiin Äänisentauksen piiriin kuulunut Jandomjärven kyläneuvosto. Vuonna 1933 siihen kuului 14 asutusta, joissa oli lähes 800 asukasta. Asukkaat olivat kaikki venäläisiä. Toisen maailmansodan jälkeen Jandomjärvi liitettiin Suurlahden kyläneuvostoon. Nykyään kylässä on vain muutama talo. Sen nähtävyys on vuonna 1650 (tai vuosina 1653–1656) rakennettu puinen Suurmarttyyri Barbaran kirkko, joka on valtakunnallinen suojelukohde. Kirkko on restauroitu vuosina 1951–1957 ja uudelleen vuonna 1989. Jandomjärvellä on historiallisen asutuksen status. ==Lähteet== * ===Viitteet=== ==Aiheesta muualla== * Jandomjärvi Karjalan tasavallan matkailusivustolla Luokka:Karhumäen piirin asutut paikat
Kosmojärvi

Kosmojärvi () on kylä Karjalan tasavallan Karhumäen piirin Suurlahden kunnassa Venäjällä. Se sijaitsee samannimisen järven rannalla 11 kilometriä Suurlahdesta pohjoiseen.Generalnyi plan, s. 15. Kylässä on 186 asukasta (vuonna 2012)Generalnyi plan, s. 41.. Kosmojärven pogosta lähikylineen muodosti 1900-luvun alussa Suurlahden volostiin kuuluneen kyläkunnan. Vuonna 1905 siihen kuului 14 kylää, joissa oli yli 1700 asukasta. Neuvostoaikana perustettiin Äänisentauksen piiriin kuulunut Kosmojärven kyläneuvosto. Vuonna 1933 siihen kuului 21 asutusta, joissa oli yli 1350 asukasta. Asukkaat olivat lähes kaikki venäläisiä. Toisen maailmansodan jälkeen Kosmojärvi liitettiin Suurlahden kyläneuvostoon. Kylän nähtävyys on vuosina 1769–1770 pystytetty puinen Aleksanteri Syväriläisen kirkko, joka on valtakunnallinen suojelukohde. Se on restauroitu vuosina 1978–1982. Vieressä seisseet Taivaaseenastumisen kirkko ja kellotapuli paloivat vuonna 1942. Kosmojärvellä on myös muita vanhoja puurakennuksia. Kylällä on historiallisen asutuksen status. Sen palveluihin kuuluvat alakoulu, kirjasto ja kauppaGeneralnyi plan, s. 44–45.. ==Lähteet== * ===Viitteet=== ==Aiheesta muualla== * Kosmojärvi Karjalan tasavallan matkailusivustolla Luokka:Karhumäen piirin asutut paikat
Olavi Haaskivi

Olavi Haaskivi (6. lokakuuta 1923 Mikkeli – 11. tammikuuta 2007 Helsinki) oli suomalaisen jalkapallovalmennuksen kehittäjä ja Suomen Palloliiton koulutuspäällikkö. Haaskivi toimi jatkosodassa päämajan radiopataljoonan radiosähköttäjänä. Hän palveli myös Ruotsissa osana operaatio Stella Polarista. Hän palasi Suomeen vuonna 1945, opiskeli liikuntaneuvojaksi ja aloitti työt Palloliiton alueohjaajana Kuopiossa vuonna 1948. 1950-luvun alussa Haaskivi muutti Lahteen kehittämään paikallista jalkapalloilua ja vuonna 1957 Helsinkiin Palloliiton koulutuspäälliköksi. Hän jäi eläkkeelle vuonna 1983. Haaskivi tunnettiin muun muassa taito- ja poikatoimintakilpailuiden kehittäjänä. Hän järjesti taitokilpailuja jo vuonna 1949 Kuopiossa, ja vuonna 1954 käytiin Lahdessa ensimmäinen jalkapallotekniikan SM-kilpailu. Vuonna 1960 Haaskivi rakensi kuntopyörää muistuttaneen testipyörän, minkä myötä hän teki yhteistyötä Työterveyslaitoksenkin kanssa. Haaskivi oli myös audiovisuaalisten menetelmien käytön edelläkävijöitä Suomen jalkapallovalmennuksessa. Haaskivi oli Palloliiton kunniajäsen vuodesta 1988 alkaen. Hänet valittiin suomalaisen jalkapalloilun Hall of Fameen vuonna 2010. Haaskiven poika Kai Haaskivi on jalkapalloilija ja jalkapallovalmentaja. == Lähteet == Luokka:Suomalaiset jalkapallovalmentajat Luokka:Vuonna 1923 syntyneet Luokka:Vuonna 2007 kuolleet
Kaija Salopuro

Kaija Salopuro (s. 1938) on suomalainen entinen jalkapalloilija ja suomalaisen naisjalkapalloilun uranuurtaja. Salopuro oli Helsingin Jalkapalloklubin naisjoukkueen perustajia ja ensimmäinen kapteeni. Hän voitti joukkueen kanssa viisi peräkkäistä Suomen-mestaruutta vuosina 1971–1975. Pelaajauransa jälkeen hän toimi huolto- ja johtotehtävissä HJK:ssa ja naisten maajoukkueessa sekä muissa Suomen Palloliiton tehtävissä. Hän jäi eläkkeelle vuonna 2003. Salopuro valittiin suomalaisen jalkapalloilun Hall of Fameen vuonna 2010 ja HJK:n vastaavaan vuonna 2013. Vuonna 2012 hän sai Pro Urheilu -mitalin. Hänen mukaansa on nimetty tyttö- ja naisjalkapalloilun edistämiseksi tehdystä työstä myönnettävä Kaijan kannu -kiertopalkinto, jonka ensimmäinen saaja hän oli vuonna 2006. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1938 syntyneet Luokka:Elävät henkilöt
Nordend

Nordend on 4 609 metriä korkea vuori Sveitsin ja Italian rajalla Valais’n Alpeilla. Se on Monte Rosan massiivin neljänneksi korkein huippu ja ryhmän pohjoisin. Luokka:Italian vuoret Luokka:Valais’n vuoret Luokka:Alppien vuoret Luokka:Italian ja Sveitsin raja